Alle partier i byrådet i Vesthimmerlands Kommune var torsdag eftermiddag enige om hilse et nyt asylcenter velkomment i Ranum. Politikerne gav på mødet bemyndigelse til, at kommunens administration kan gå videre med at udarbejde en såkaldt operatørkontrakt med Udlændingestyrelsen. Udlændingestyrelsen har udset boligerne i Ludvig Müllers Have i Ranum som et kommende asylcenter for op til 200 asylansøgere. Det bliver Vesthimmerlands Kommune, der skal stå for den daglige drift af asylcenteret mens omkostningerne bliver dækket af Udlændingestyrelsen. Det er uvist, hvor mange arbejdspladser asylcenteret vil tilføre Ranum.

Opsummering:
Et asylcenter i den lille by Ranum er rykket et skridt nærmere, efter at politikerne sagde ja til forslaget.